recursal/SuperWikiNEXT-32B huggingface dataset:
சப்பான் மருத்துவ ஆராய்ச்சி மற்றும் மேம்பாட்டு நிறுவனம்
**சப்பான் மருத்துவ ஆராய்ச்சி மற்றும் மேம்பாட்டு நிறுவனம்** (*Japan Agency for Medical Research and Development*) 2015 ஆம் ஆண்டு ஏப்ரல் மாதத்தில் உருவாக்கப்பட்டது. இது ஒரு தன்னாட்சி பெற்ற சப்பானிய மருத்துவ ஆராய்ச்சி மற்றும் மேம்பாட்டு அமைப்பாகும். சப்பானிய அமைச்சரவை செயலகத்தின் சுகாதாரக் கொள்கை அலுவலகம், கல்வி, கலாச்சாரம், விளையாட்டு, அறிவியல் மற்றும் தொழில்நுட்ப அமைச்சகம், சுகாதாரம், தொழிலாளர் மற்றும் நலன் மற்றும் பொருளாதாரம், வர்த்தகம் மற்றும் தொழில் அமைச்சகம் போன்ற துறைகளால் இந்நிறுவனம் மேற்பார்வையிடப்படுகிறது.

சப்பான் மருத்துவ ஆராய்ச்சி மற்றும் மேம்பாட்டு நிறுவனம் டோக்கியோவின் சியோடா நகர மாவட்டத்தில் ஒரு தலைமையகத்தையும் இலண்டன், சிங்கப்பூர் மற்றும் வாசிங்டன் டி.சி ஆகிய நகரங்களில் பன்னாட்டு அலுவலகங்களையும் கொண்டுள்ளது.

மேற்கோள்கள்
-----------

1. ↑  "The Healthcare Policy and The New System of Medical R&D". .
2. ↑  "Overview | About AMED | Japan Agency for Medical Research and Development". .
3. ↑  "Japan Health Policy NOW – Japan Agency for Medical Research and Development (AMED)" (in en-US). .

புற இணைப்புகள்
--------------

* Official Website
**நரியம்பாறை புதியகாவு தேவி கோயில்** இந்தியாவின் கேரள மாநிலம் இடுக்கி மாவட்டத்தில் கட்டப்பனாவிற்கு அருகில் நரியம்பாறையில் அமைந்துள்ள ஒரு இந்துக் கோயிலாகும். இக்கோயில் கட்டப்பனா - குட்டிக்கானம் மாநில நெடுஞ்சாலையில் கட்டப்பனாவில் இருந்து சுமார் 3 கி.மீ. தொலைவில் அமைந்துள்ளது.

வரலாறு
------

இக்கோயில் கல்லூரத் குடும்பத்தாரின் குடும்பக்கோயிலாகும். இது வைக்கம் மூத்தேடத்து தேவி கோயிலுடன் தொடர்புடையது. அது தொடர்பாக ஒரு கதை உள்ளது. கல்லூரத் குடும்பத்தாரின் மூத்த உறுப்பினரான கௌரி குட்டப்பனின் தாத்தா மூத்தேடத்து தேவியின் தீவிர விசுவாசி ஆவார். அத்துடன் அவர் மூத்தேடத்து தேவி கோயிலின் *வெளிச்சப்பாடும்* ஆவார். அவருக்குப் பின் அடுத்த தலைமுறையினர் வெளிச்சப்படு பதவியை ஏற்கவில்லை. அச்சூழலில் தாத்தா இறந்த பிறகு, கௌரி குட்டப்பன் தனது வாளைப் பெற்றார்.

குட்டப்பனுடன் திருமணமான பின்பு கௌரி கட்டப்பனாவில் குடியேறினார். இந்தக் காலக்கட்டத்தில்தான் கௌரி குட்டப்பன் தீபம் ஏற்றி வாளை வழிபட ஆரம்பித்தார். அப்போது அவர்கள் நோய், வறுமை போன்ற பிரச்சனைகளை எதிர்கொண்டனர். ஆதலால் மறைந்த குட்டப்பன் தேவபிரசன்னம் நடத்தினார். அப்போது தேவி காட்சி தந்தார். தேவிக்கு வீட்டிற்கு வெளியில் தங்குமிடம் தேவைப்பட்டது. எனவே 20 ஆம் நூற்றாண்டின் முற்பகுதியில், மறைந்த குட்டப்பன் ஒரு சிறிய கட்டிடத்தை கட்டினார். இருப்பினும் அவருக்கு முறையாக ஒரு கோயில் கட்டவேண்டும் என்ற விருப்பம் இருந்தது. 

1989ஆம் ஆண்டு கே.கே.தங்கப்பன் தலைமையில் கல்லூரத் குடும்பத்தினர் புதிய கோயிலைக் கட்டினர். அக்குடும்பத்தின் உறுப்பினர்கள் கோயிலை நிர்வகிப்பதில் பொதுமக்களையும் ஈடுபடுத்தினர். 51 அண்டை வீட்டாரை நிர்வாகக் குழுவாகத் தேர்ந்தெடுத்தனர்.

திருவிழாக்கள்
-------------

இக்கோயிலில் பிப்ரவரி மற்றும் மார்ச் மாதங்களில் நடைபெறுகின்ற கும்ப பரணி விழா மிகவும் குறிப்பிடத்தக்க திருவிழாவாகும்.

வெளி இணைப்புகள்
---------------

* அதிகாரப்பூர்வ இணையதளம்
* இடுக்கி மாவட்ட சுற்றுலா வரைபடம்
**பொற்பனைக்கோட்டை** புதுக்கோட்டைக்கு கிழக்கே சுமார் 6 கி.மீ தொலைவில் உள்ள பழமையான முற்றிலும் சிதிலமடைந்த செங்கல் கோட்டையாகும்.

அமைப்பு
-------

பொற்பனைக்கோட்டை பெயர்பலகை
இக்கோட்டையைச் சுற்றி இடிந்த நிலையில் மதில்சுவர் செங்கற்கள் குவிந்து காணப்படுகின்றன. கோட்டையைச் சுற்றி நான்கு நுழைவாயில்கள் இருந்ததற்கான தடயங்கள் காணப்படுகிறது. கோட்டையினுள்ளே அகழி இருந்ததற்கான அடையாளங்களும் ஒரு குளமும் காணப்படுகிறது. கோட்டையானது மையத்தில் வட்ட வடிவில் இருந்ததற்கான சுவடுகளும் காணப்படுகின்றன. இதை அரண்மனைத்திட்டு என்ற பெயரில் உள்ளூர் மக்கள் அழைக்கின்றனர். கோட்டையின் வட்ட வடிவ அமைப்பு செயற்கை கோள் புகைப்படத்தில் தெளிவாகத் தெரிகிறது. இக்கோட்டையில் சுரங்கம் ஒன்று இருப்பதாகவும், அது இங்கிருந்து 6 கி.மீ தொலைவில் உள்ள திருவரங்குளம் வரை செல்வதாகவும் உள்ளூர் மக்களால் நம்பப்படுகிறது.

பொற்பனைக்கோட்டைக்குள் சுரங்கம் இருப்பதாக சொல்லப்படும் பகுதி

மரபுவழிக் கூற்றுகள்
-------------------

நாயக்க மன்னர்கள் ஆட்சிக் காலத்தில் கார்குறிச்சி (திருக்கட்டளை), சிங்கமங்கலம் முதலான பகுதிகளில் படைகள் தங்கி இருந்ததாகக் கல்வெட்டுகள் (711,683) தெரிவிக்கின்றன. தொண்டைமான்கள் புதுக்கோட்டை நகரைப் புதிதாக அமைத்த பின்பு புதுக்கோட்டை, பொற்பனைக்கோட்டை முதலான ஊர்கள் படைகள் தங்கும் இடங்களாக இருந்திருக்கலாம் என கருதப்படுகிறது. மேலும் இக்கோட்டையில் இருந்த பனைமரத்தில் தங்க பனம்பழம் காய்த்ததாகவும் அதனால் பொற்பனைக்கோட்டை என அழைக்கப்படுவதாகவும் கூறப்படுகிறது. இக்கோட்டையின் வரலாறாக உள்ளூர் மக்கள் செவிவழிச் செய்திகள் சிலவற்றையும் கூறுகின்றனர்.

தொல்பொருள் கண்டுபிடிப்புகள்
---------------------------

2012 ஆம் ஆண்டு இந்தக் கோட்டையிலுள்ள குளக்கரையில் பழந்தமிழ் கல்வெட்டுகளுடன் கூடிய நடுகல் கண்டுபிடிக்கப்பட்டது. இந்நடுகல் தஞ்சை தமிழ்ப் பல்கலைகழகத்தில் தொல்லியல் மற்றும் கல்வெட்டியல் துறையில் வைத்துப் பாதுகாக்கப்பட்டுள்ளது. இக்கல் முக்கோண வடிவில் 2 அடி நீளமும் 2 அடி உயரமும் 10 செமீ பருமனுடையது. 
கோட்டைச் சுவருக்கு வெளியே பாறைப் பகுதியில் வட்டமாகவும், நீளமாகவும் சுடுமண் வார்ப்புக்குழாய்கள், உருக்கு கலன்கள் கண்டுபிடிக்கப்பட்டுள்ளன.

ஆலயங்கள்
--------

இக்கோட்டையின் நான்கு திசைகளிலும் நான்கு கோயில்கள் உள்ளன. கோட்டையின் கிழக்குப்பகுதியில் கீழக்கோட்டை ஆதி முனீஸ்வரர் கோயில், மேற்கு பகுதியில் மேலக்கோட்டை முனீஸ்வரர் கோயில், வடக்குப் பகுதியில் காளியம்மன் கோயில், தெற்கே ஐயனார் கோயில் உள்ளது.

ஒளிக்கோப்பு
-----------

* ஆதி முனீஸ்வரர் கோயில் அருகே தாழம்பூ மரங்கள்ஆதி முனீஸ்வரர் கோயில் அருகே தாழம்பூ மரங்கள்
* ஆங்காங்கே காணப்படும் உடைந்த மண்பாண்டச் சில்லுகள்ஆங்காங்கே காணப்படும் உடைந்த மண்பாண்டச் சில்லுகள்
* சிதைந்த மதில் சுவரிலிருந்து  தெரியும் செங்கல்கள்சிதைந்த மதில் சுவரிலிருந்து தெரியும் செங்கல்கள்
* செல்லும் வழியை குறிக்கும் பழங்கால கல்  பெயர்பலகைசெல்லும் வழியை குறிக்கும் பழங்கால கல் பெயர்பலகை
* முனீஸ்வரர் கோயில் முகப்புமுனீஸ்வரர் கோயில் முகப்பு
* காளி கோவிலில் வேண்டுதலுக்காகச் செலுத்திய வளையல்கள்காளி கோவிலில் வேண்டுதலுக்காகச் செலுத்திய வளையல்கள்
* கோட்டைக்கருகே காணப்படும்  வட்டவடிவ உலோக உருக்குக்கலன்கோட்டைக்கருகே காணப்படும் வட்டவடிவ உலோக உருக்குக்கலன்
* கோட்டையருகே காணப்படும் நீளவடிவிலான உலோக உருக்குக்கலன்கோட்டையருகே காணப்படும் நீளவடிவிலான உலோக உருக்குக்கலன்
* மேற்கு பகுதி முனீஸ்வரரின் சிலைமேற்கு பகுதி முனீஸ்வரரின் சிலை

மேற்கோள்கள்
-----------

1. ↑  பொற்பனைகோட்டை அகழ்வாய்வில் வெளிப்பட்ட செங்கல் கட்டுமானம்-தினமணி, நாள்: மே 26, 2023
2. 1 2 3  "தமிழ் இந்து". .
**இரேச்சல் மாந்தெல்பாம்** *(Rachel Mandelbaum)* கார்னிகி மெல்லான் பல்கலைக்கழகத்தின் வானியற்பியல் பேராசிரியர் அவார். இவர் அண்டவியலிலும் பால்வெளிகளின் படிமலர்ச்சியிலும் கரும்பொருண்மம், கருப்பு ஆற்றல் முன்வைத்து பால்வெளிகளின் ஈர்ப்பு வில்லையாக்க நிகழ்வைப் பயன்படுத்தி ஆய்வு மேற்கொள்கிறார். இவர் வில்லையாக்க அளபுருக்களின் மேம்பாட்டில் கணிசமான பங்களிப்புகளைச் செய்துள்ளார்.

கல்வி
-----

இவர் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் 2000 இல் இளங்கலைப் பட்டத்தைப் பெற்றார்.
இவர் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் 2006 இல் முனைவர் பட்டத்தைப் பெற்றார். இவர் இப்போது கார்னிகி மெல்லான் பல்கலைக்கழகத்தில்ஐயற்பியல் துறையில் உதவிப் பேரசிரியராக உள்ளார்.

ஆராய்ச்சி
---------

இவர் ஈர்ப்பு வில்லையாக்க நுட்பத்தைப் பயன்படுத்தி அண்டவியல் ஆய்வு செய்கிறார். இவர் 2011 இல் இருந்து நூற்றுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.

விருதுகள்
---------

இவர் ஆல்பிஎர்டு பி. சுலோவான் அய்வுநல்கை (2013), ஆற்றல் துறையின் தொடக்கநிலை வாழ்க்கைப் பணி விருது (2012) உட்பட, பல விருதுகளைப் பெற்றுள்ளார். இவர் 2011 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார்.

மேற்கோள்கள்
-----------

1. ↑  "Rachel Mandelbaum's webpage". .
2. ↑  University, Carnegie Mellon. "Rachel Mandelbaum-Dept of Physics - Carnegie Mellon University". .
3. ↑  "SAO/NASA ADS Abstract Service". .
4. 1 2  University, Carnegie Mellon. "Press Release: Carnegie Mellon Astrophysicist Rachel Mandelbaum Receives Department of Energy Early Career Award for Dark Matter and Dark Energy Research-CMU News - Carnegie Mellon University". .

வெளி இணைப்புகள்
---------------

* Curriculum vitae and publications
கோயிலும் குளமும்
**காஞ்சிலச்சேரி மகா சிவன் கோயில்** இந்தியாவின் கேரளாவில் கோழிக்கோடு மாவட்டத்தில் உள்ள செமஞ்சேரி கிராமத்தில் அமைந்துள்ளது.  கோயிலின் மூலவர் சிவபெருமான் ஆவார். கோயிலின் கருவறை மேற்கு நோக்கி அமைந்துள்ளது. பரசுராமர் மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. இது கேரளாவில் உள்ள 108 சிவன் கோயில்களில் ஒன்றாகும். இக்கோயில் போகாட் - தோரைக்கடவு சாலையில் பூக்காடு சந்திப்பில் இருந்து 4 கி.மீ. தொலைவில் அமைந்துள்ளது.

கதைகளும் நம்பிக்கைகளும்
-----------------------

காஞ்சிலச்சேரி மகா சிவன் கோயில் காஷ்யப முனிவரின் வழிபாட்டிற்காக அர்ப்பணிக்கப்பட்டுள்ளதாகவும், இக்கோயில் சிவபெருமான் உறையும் இடம் என்றும் நம்பப்படுகிறது. ருத்ரா என்பது யாகத்தின் போதைய சிவனின் ஒரு வடிவம் ஆகும். காசி, காஞ்சிபுரம், காஞ்சிரங்காடு மற்றும் காஞ்சிலச்சேரி ஆகிய கோயில்கள் காஞ்சிலச்சேரி சிவன் கோயில் கட்டப்பட்ட காலத்தில் கட்டப்பட்டதாகக் கூறப்படுகிறது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* கொல்லம் ராமேஸ்வரம் மகாதேவர் கோவில்

மேற்கோள்கள்
-----------

1. ↑  "108 Siva Temples". .
2. ↑  "108 Shiva Temples in Kerala created by Lord Parasurama".. பார்த்த நாள்: 2014-11-06.
**திருவல்லிக்கேணி காமகலாகாமேசுவரர் கோயில்** தமிழ்நாட்டில் சென்னை மாவட்டம், திருவல்லிக்கேணி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காமகலாகாமேசுவரர், காமகலாகாமேசுவரி சன்னதிகளும், விநாயகர், சுப்பிரமணியர், ஆஞ்சநேயர், நவகிரகம் உபசன்னதிகளும் உள்ளன. இக்கோயிலில் ஐந்து நிலை கொண்ட இராசகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி-10 திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/அந்தமான்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***லைகோடான் திவாரி***, (*Lycodon tiwarii*) பொதுவாக **அந்தமான் வெள்ளிக்கோல் வளையன்** என்றும் **திவாரி வெள்ளிக்கோல் வளையன்** என்றும் அழைக்கப்படுகிறது. இது கொலுப்ரிடே குடும்பத்தில் உள்ள ஒரு பாம்பு சிற்றினம் ஆகும். இந்த சிற்றினம் இந்தியாவின் அந்தமான் தீவுகள் மற்றும் நிக்கோபார் தீவுகளில் மட்டுமே காணப்படும் அகணிய உயிரி.

சொற்பிறப்பியல்
--------------

குறிப்பிட்ட சிற்றினப் பெயர், *திவாரி*, இந்திய விலங்கியல் நிபுணர் கிருஷ்ண காந்த் திவாரியின் நினைவாக இடப்பட்டது.

இனப்பெருக்கம்
-------------

*லை. திவாரி* முட்டையிட்டு இனப்பெருக்கம் செய்யக்கூடியது.

மேற்கோள்கள்
-----------

1. ↑  Mohapatra, P. (2021). "*Lycodon tiwarii*". *IUCN Red List of Threatened Species*. **2021**: e.T202845A2757292. doi:10.2305/IUCN.UK.2021-3.RLTS.T202845A2757292.en. Retrieved 12 December 2022.
2. ↑  Das I [fr] (1999).
3. ↑  Krishnan S (2003).
4. ↑  Vijayakumar SP, David P (2006).
5. ↑  Beolens B, Watkins M, Grayson M (2011).

மேலும் படிக்க
-------------

* Whitaker R, Captain A (2008). *Snakes of India: The Flield Guide*. Cennai: Draco Books. 495 pp. ISBN 978-8190187305.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2713967
* விக்கியினங்கள்: Lycodon tiwarii
* ADW: Lycodon\_tiwarii
* GBIF: 5222824
* iNaturalist: 29549
* IRMNG: 10788650
* ITIS: 1081849
* IUCN: 202845
* RD: tiwarii

 |
**நியாக்கிம் கேட்வெக்** ஒரு தென் சூடான்- அமெரிக்கன் மாடல் ஆவார். இவரின் கருமையான தோல் நிறம் கவனம் பெற்று, இன்ஸ்ட்டாகிராம் செயலில் குறிப்பிடத்தக்க புகழ் அடைந்திருக்கின்றார்.

சுயசரிதை
--------

கேட்வெகின் பெற்றோர்கள் தென் சூடானில் வாழ்ந்தனர். அவர்கள் தென் சூடான் உள்நாட்டுப் போர் காலத்தில் கேட்வெகின் பிறந்தார். அவரது பெற்றோர் தென் சூடானில் இருந்து தப்பித்து செல்லும் போது எத்தியோப்பியாவில் நையகிம் எனுமிடத்தில் பிறந்தார். அங்கு அவர்கள் அகதி முகாம்களில் வசித்து வந்தனர். கடைசியில் அவர் தனது குடும்பத்துடன் அமெரிக்காவுக்கு குடிபெயர்ந்தார், அதே நேரத்தில் அவருக்கு 14 வயது. முதலில் நியூயார்க்கின் பஃபேலோவில் குடியேறினார், பின்னர் அவர் மினசோட்டாவின் மினியாபோலிஸுக்கு குடிபெயர்ந்தார்.

அவர் தென் சூடானில் பிறக்கவில்லைன்றாலும், தன் பூர்வீகம் தெற்கு சூடான் எனவே கருதுகிறார். செயின்ட் கிளவுட் ஸ்டேட் பல்கலைக்கழகத்தில்ஒரு பேஷன் ஷோவில் பங்கேற்ற பிறகு வடிவழகு வாழ்க்கையை தொடங்கினார். அவர் 2017 ஆம் ஆண்டு *ஜிக்சா* படத்திற்கான விளம்பர சுவரொட்டிகளில் தோன்றியுள்ளார்.

சமூக ஊடகம்
----------

கேட்வெக் இயற்கையாகவே கருமையான தோல் நிறத்திற்கு பெயர் பெற்றார். இவரை கருமையின் ராணி என்று செல்லப்பெயர் வைத்து அழைக்கின்றனர். கேட்வெக் தன்னுடைய நிறத்தின் காரணமாக விமர்சனங்களையும், பிரட்சனைகளையும் ஏதிர் கொண்டார், ஆனால் அவரது ரசிகர்கள் அவரின் நிறத்தினைப் போற்றினர். இன்ஸ்ட்டாகிராம் செயலியில் 5,50,000 மில்லியன் பின் தொடர்பவர்கள் இருக்கின்றார்கள்.

குறிப்புகள்
-----------

1. ↑  Gallagher, Brian (25 September 2017). "New Saw 8 Posters Unleash Jigsaw's Blood-Starved Nurses". .
2. ↑  "Meet The Beautiful Sudanese Model Nicknamed The "Queen Of The Dark"". scubby.com. 27 May 2017. .

வெளி இணைப்புகள்
---------------

* இன்ஸ்டாகிராம் செயலியில் கேட்வெக்கின் பக்கம்
* பிபிசி இணைய இதழில் சிறப்பு கட்டுரை
மார்ச் 4, 1802 அன்று முழுக் கதிரவ\_மறைப்பு ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவ\_மறைப்பு" ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட பெரியதாக இருக்கும்போது முழுக்கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. நாள்முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதிக் கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும். இந்தோனேசியா, பப்புவா நியூ கினியா, ஆத்திரேலியா, நியூசிலாந்து, அந்தாட்டிக்கா ஆகிய நாடுகளில் இந்தக் கதிரவமறைப்பு தெரிந்தது. ஆத்திரேலியா, அந்தாட்டிக்காவில் முழுக்கதிரவமறைப்பு காணப்பட்டது.

மேலும் பார்க்கவும்
------------------

* 19 ஆம் நூற்றாண்டில் கதிரவமறைப்புகளின் பட்டியல்

மேற்கோள்கள்
-----------

1. ↑  "Solar eclipse of March 4, 1802". NASA. .

வெளி இணைப்புகள்
---------------

* கூகுள் ஊடாட்ட வரைபடங்கள்
* <a href="http://eclipse.gsfc.nasa.gov/SEsearch/SEdata.php?Ecl=18020304" rel="mw:ExtLink nofollow" class="external text" id="mwLQ">கதிரவமறைப்புத்</a>தரவுகள்
**ஜிஜே 1132** (**GJ 1132)** என்பது வேலா விண்மீன் தொகுப்பில் பூமியிலிருந்து 41.1 ஒளியாண்டுகள் (12.6 புடைநொடிகள்) தொலைவில் உள்ள ஒரு சிறிய செங்குறுமீனாகும். 2015 ஆம் ஆண்டில், ஒரு சூடான பாறைவகை புவி அளவிலான கோள் ஒவ்வொரு 1.6 நாட்களுக்குமளொருமுறை விண்மீனைச் சுற்றி வருவது தெரியவந்தது. 2018 இல், இரண்டாவது கோளும் மூன்றாவது கோளும் இருத்தல் சாத்தியமானதென உணரப்பட்டது.

கோள் அமைப்பு
------------

2018 ஜூன் 12, ,நிலவரப்படி, இரண்டு உறுதிப்படுத்தப்பட்ட புறக்கோள்களும் மேலும் ஒரு புறக்கோளும் ஜிஜே 1132 விண்மீனைச் சுற்றி வருகின்றன.

### ஜிஜே 1132 பி

ஜிஜே 1132 பி என்பது GJ 1132 விண்மீன்மண்டலத்தின் உள் கோளாகும். அதே போல் இது மிகச்சிறியது. இது 1.13 R ஆரமும் 1.66 புவியளவுப் பொருண்மையும் கொண்டு புவியை ஒத்திருக்கிறது. இது புவியை விட சற்று அடர்த்தியானதும் 30% அதிக மேற்பரப்பு ஈர்ப்பு விசையும் கொண்டதாகும், அதாவது பாறையை உட்கூறாகக் கொண்ட தாகும். புவியுடன் இதன் ஒற்றுமைகள் இருந்தபோதிலும், அதன் 1.6 நாள் வட்டணை அலைவுநேரத்தினால் 19 மடங்கு அதிக சூரிய ஒளியைப் பெறுவதால், அது வாழத் தகுதியற்றதாக மிகவும் வெப்பமாக கருதப்படுகிறது. லாம் ஆண்டில், கோளுக்கு வளிமண்டலம் உள்ளதா என்பது தெளிவாகத் தெரியவில்லை, சில ஆய்வுகள் வளிமண்டலத்திற்கான சான்றுகளைக் கண்டறிந்தன, ஆனால் மற்றவை வளிமண்டலத்தின் இருப்பு அல்லது இல்லாமையை முடிவில்லாத ஒரு தட்டையான, சிறப்பற்ற கதிநிரலைக் கண்டறிந்தன. 

### ஜிஜே 1132 சி

2018, ஜூனில் சிலியில் உள்ள இலா சில்லா ஆய்வகத்தில் ஈசா (ESO) 3.6 மீ தொலைநோக்கியில் உள்ள கார்ப்சு கதிர்நிரல்பதிவி வழி ஜிஜே 1132 சி ஆனது பொன்பில்சு குழுவினரால் அறிவிக்கப்பட்டது. கோளின் கடப்பு எதுவும் கண்டறியப்படவில்லை, ஆனால் இது புவியின் குறைந்த அளவு பொருண்மை சுமார் 2.6 M அளவு கொண்டுள்ளது. மேலும் 300 கெ சமனிலை வெப்பநிலையுடன் புவியையை விட 1.9 மடங்கு சூரிய ஒளியைப் பெறுகிறது. இது ஜிஜே 1132 விண்மீனின் வாழக்கூடிய மண்டலத்தின் உள் எல்லைக்கு வெளியே சுற்றுகிறது (இது புவியின் விண்மீன் பாயத்தை விட 1.6 மடங்கு அதிகமாகும்), ஆனால் கோல் வளிமண்டலத்தின் சரியான பண்புகள் தெரியாததால், அது இன்னும் வாழக்கூடியதாக இருக்கலாம் என்று குறிப்பிடப்பட்டுள்ளது. இருப்பினும், கடப்பு ஏதும் இல்லாததால், அதன் வளிமண்டல பண்புகளைத் தீர்மானிப்பது மிகவும் கடினமாக இருக்கும். 

### ஜிஜே 1132 டி

உறுதிப்படுத்தப்படாத குளிர் மீப்புவியும் இந்த விண் அமைப்பில் கண்டறியப்பட்டது, குறைந்தபட்ச பொருண்மை சுமார் 8.4 M. குறைந்த சமனிலை வெப்பநிலை 111கெ ஆகும் இது உறுதிப்படுத்தப்பட்ட கோலாகக் கருதப்படாததால் அடைப்புக்குறியுடன் ஜிஜே 1132 (டி) என பெயரிடப்பட்டுள்ளது. GJ 1132 b மற்றும் c உடன் ஒப்பிடக்கூடிய 0.01% க்கும் குறைவான தவறான எச்சரிக்கை நிகழ்தகவு கொண்ட குறிகை இருந்தபோதிலும், அது விண்மீனின் காந்தச் சுழற்சியின் காலத்திற்கு அருகில் உள்ளது. 

GJ 1132 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 1.66 ± 0.23 *M*⊕ | 0.0153 ± 0.0005 | 1.6289304(13) | <0.22 |
| **c** | >2.64 ± 0.44 *M*⊕ | 0.0476 ± 0.0017 | 8.929 ± 0.010 | <0.27 |
| **d** (உறுதிப்படுத்தப்படவில்லை) | >8.4 +1.7−2.5 *M*⊕ | 0.35 ± 0.01 | 176.9 ± 5.1 | <0.53 | — | — |

மேலும் பார்க்கவும்
------------------

* வுல்ஃப் 1061

மேற்கோள்கள்
-----------

1. ↑
2. ↑
3. ↑
**சுசா குமார்**, இந்தியாவின், தமிழ்நாட்டைச் சேர்ந்த விளம்பரப்பெண் மற்றும் தமிழ் திரைப்படங்களில் நடித்து வரும் இளம் நடிகையாவார்.

16 செப்டம்பர் 1992 அன்று இந்தியாவின் சென்னையில் பிறந்த இவர், பள்ளிப்படிப்பை சென்னை எஸ்பிஓஏ மெட்ரிகுலேஷன் மற்றும் மேல்நிலைப் பள்ளியிலும், கல்லூரிப் பட்டப்படிப்பை சென்னையில் உள்ள எஸ்பிஓஏ ஜூனியர் கல்லூரியிலும் படித்து முடித்தார், பின்னர் நியூயார்க்கிற்குச் சென்று அங்குள்ள நியூயார்க் திரைப்பட அகாடமியில் திரைப்படத் தயாரிப்பில் பட்டம் பெற்றுள்ளார். அங்கிருந்து வந்து விளம்பரத்துறையில் வடிவழகு செய்து வந்த இவருக்கு 2013 ம் ஆண்டில் வுண்டர்பார் ஃபிலிம்ஸ் நிறுவன தயாரிப்பில் வெளியான  *எதிர் நீச்சல்* (2013) படத்தில் திரைப்பட நடிகையாக முதன்முதலில் அறிமுகமானார், அந்த படத்தில்சிவகார்த்திகேயனின் முதல் காதலியாக ஒரு சிறிய வேடத்தில் நடித்துள்ளார். ஆனாலும் அந்த கதாபாத்திரத்தில் அவர் நடித்த  "நிஜமெல்லாம் மறந்து போச்சு" என்ற பாடலின் வழியே ரசிகர்கள் மற்றும் திரைத்துறையினரிடையே பரவலாக கவனத்தையும் பெற்றுள்ளார். இவர், தமிழக உச்ச நட்சத்திரங்களில் ஒருவரான நடிகர் அஜித் குமார் நடித்த இயக்குனர் சிவாவின் *வீரம்* (2014) என்ற படத்திலும் ஒரு சிறிய வேடத்தில் நடித்துள்ளார்.

அடுத்தடுத்த ஆண்டுகளில் *வெள்ளிகிழமை 13ஆம் தேதி* மற்றும் *கண்ணீர் அஞ்சலி ஆகிய* இரண்டு தமிழ் திகில் படங்களில் நடித்துள்ளார், இவ்விரண்டு படங்களும் அவரது முதல் இரண்டு திரைப்படங்களை விட சிறிய செலவு திட்டத்தினை கொண்டவையாகும்.

திரைப்படவியல்
-------------

| ஆண்டு | திரைப்படம் | பாத்திரப்படைப்பு | குறிப்புகள் |
| --- | --- | --- | --- |
| 2013 | *எதிர் நீச்சல்* | குஞ்சிதபாதத்தின் காதல் ஆர்வம் |  |
| 2014 | *வீரம்* | செண்பகம் |  |
| 2015 | *13 ம் பக்கம் பார்க்க* |  |  |
| 2016 | <i id="mwSw"><a href="./வெள்ளிகிழமை\_காலை\_13\_மணி\_தேத்தி" rel="mw:WikiLink" data-linkid="70" data-cx="{&quot;adapted&quot;:false,&quot;sourceTitle&quot;:{&quot;title&quot;:&quot;Vellikizhamai 13am Thethi&quot;,&quot;description&quot;:&quot;2016 film&quot;,&quot;pageprops&quot;:{&quot;wikibase\_item&quot;:&quot;Q101245112&quot;},&quot;pagelanguage&quot;:&quot;en&quot;},&quot;targetFrom&quot;:&quot;mt&quot;}" class="cx-link" id="mwTA" title="வெள்ளிகிழமை காலை 13 மணி தேத்தி">வெள்ளிகிழமை 13ஆம் தேதி</a></i> | மல்லிகா |  |
| 2018 | *மாணிக்* | கீர்த்தி |  |

மேலும் பார்க்கவும்
------------------

தமிழ் மொழித் திரைப்படங்களின் பட்டியல்

மேற்கோள்கள்
-----------

1. ↑  "Love for Chennai lands Suza in K-town". .
2. ↑  vasudevan, shilpa (2015-11-20). "Suza Kumar on a horror trail" (in en). .
3. ↑  "Secret behind Suza Kumar in Ajith's flick - Times of India" (in en). .
4. ↑  "I play a journalist in my next: Suza Kumar - Times of India" (in en). .
5. ↑  Subramanian, Anupama (2016-02-13). "'Scary' debut in Tamil for Shravya" (in en). .
சுண்ணாம்புக் கோடிடும் கருவி.
**சுண்ணாம்புக் கோடிடும் கருவி** (*Chalk line* அல்லது *Chalk box*) தட்டையான பரப்புகளில், நீளமான நேர்க்கோடுகளை வரையப் பயன்படுகிறது. இருப் புள்ளிகளுக்கிடையே நேர்க்கோடு வரைய இக் கருவி உதவுகிறது. தூக்குக்குண்டு செங்குத்துக் கோடுகளை வரைவதற்குப் பயன்படுகிறது.

தச்சு வேலையில் இக்கருவி மிகவும் பயன்படுகிறது. கரடு முரடான வெட்டு மரங்களைப் பயன்படுத்தும் முன்பாக நேராக்கவும், சதுர விளிம்புகளையும் ஏற்படுத்தவும் உதவுகிறது.

பயன்கள்
-------

சுண்ணாம்புக் கோடிடும் கருவிகளில் நேர்க்கோடுகளை வரைய வண்ணச் சாயம் (பொதுவாக சுண்ணாம்புக் கோடு) ஏற்கனவேப் பூசப்பட்டு, இறுகக்கட்டிய நைலான் கயிறு அல்லது நூல் (இழை) பயன்படுத்தப்பட்டு வருகிறது. கோடிடப்பட வேண்டிய பரப்பில் கயிறு இறுக்கமாகப் பிடிக்கப்படுகிறது. கயிறு திடீரென இழுக்கப்பட்டு, பரப்பில் வண்ணம் விழுமாறு செய்யப்படுகிறது. கயிறு பரப்பில் விழும் போது நேர்க்கோடு வரையப்படுகிறது.
சீரற்ற மற்றும் துளைகள் நிறைந்த பரப்பிலும் கோடுகள் வரைய உதவுகிறது. அதிகமாக இழுக்கப்படும் போதும், காற்றிலுள்ள ஈரப்பதம் காரணமாகவும் கயிறுகள் அடிக்கடி அறுந்து போகிறது.
சுண்ணாம்புக் கோடிடும் கருவி மற்றும் தூக்குக்குண்டும் ஒரே கருவியாக விற்பனை செய்யப்படுகிறது.

வரலாறு
------

பைஞ்சுதை சுவர்களில் நீல நிற சுண்ணாம்புக் கோடு வரையப்பட்டு மட்டம் (Level) காணவும் பயன்படுகிறது.
பண்டைய எகிப்திலேயே சுண்ணாம்புக் கோடுகள் பயன்படுத்தப்பட்டதற்கான ஆதாரங்கள் கிடைத்துள்ளன.

மைக்கோடுகள்
-----------

மைப்புட்டி மற்றும் மூங்கில் எழுதும் பேனாக்கள்
கிழக்காசியாவில் சுண்ணாம்புக் கோடுகளுக்குப் பதிலாக மையால் ஆன கோடுகள் வரையப்படுகிறது. சுமிட்சுபோ (sumitsubo) என்று சப்பானிய மொழியில் அழைக்கப்படும் அலங்காிக்கப்பட்ட மைப்புட்டிகளில், பஞ்சு நனைக்கப்பட்டு கோடுகள் வரையப்படுகிறது. As with many such tools, they're often made by their users while apprentices.
கோயில் போன்ற பெரிய கட்டடங்களின் முகடு நாட்டல் என்ற விழாவின் போது தச்சரின் கருவிகளை வைப்பது வழக்கம். அதில் புதிதாக உருவாக்கப்பட்ட சுமிட்சுபோவும் (sumitsubo) ஒன்று.

மேலும் பார்க்க
--------------

* அளக்கும் நாடா

மேற்கோள்கள்
-----------

1. ↑  Fix-It Club (2007-03-14). "HowStuffWorks "Chalk Line"". Home.howstuffworks.com.. பார்த்த நாள்: 2012-12-28.
2. ↑  "(Fetched 2009-04-12)". Google.com.. பார்த்த நாள்: 2012-12-28.
3. ↑  "Water proof chalk line compositions for use with chalk line devices – US Patent 6203602". Patentstorm.us இம் மூலத்தில் இருந்து 2012-03-19 அன்று. பரணிடப்பட்டது... பார்த்த நாள்: 2012-12-28.
4. ↑  "Chalk line dispenser holder system – US Patent 6044568". Patentstorm.us. 2000-04-04 இம் மூலத்தில் இருந்து 2012-03-19 அன்று. பரணிடப்பட்டது... பார்த்த நாள்: 2012-12-28.
5. ↑  "Gallery of Sumitsubo" இம் மூலத்தில் இருந்து 2017-07-23 அன்று. பரணிடப்பட்டது.. .
6. ↑  Toshio Odate. *Japanese Woodworking Tools*. பன்னாட்டுத் தரப்புத்தக எண்:0-85442-075-4.
7. ↑  Azby Brown. *The Genius of Japanese Carpentry*. Kodansha America. பன்னாட்டுத் தரப்புத்தக எண்:0-87011-897-8.

வெளியிணைப்புகள்
---------------

* Chalk line – One person operation (video)
* Chalk line – Two-person operation (video)
* Hand-made chalk-line (video)
ஒரு குழி ஆடியில் ஒளிக் கதிர்கள்
வளைவு மையம்
வடிவவியலில், ஒரு வளைகோட்டின் **வளைவு மையம்**  (*center of curvature*) என்பது அவ்வளைகோட்டின் வளைவு ஆரத்திற்குச் சமமான தூரத்தில் செங்கோட்டின் மீதமையும் புள்ளியைக் குறிக்கும். வளைவின் மதிப்பு, பூச்சியமெனில் வளைவு மையமானது முடிவிலிப் புள்ளியாக இருக்கும். ஒரு வளைகோட்டின் வளைவு மையம் அதன் கொஞ்சு வட்டத்தின் மையமாக இருக்கும். வளைவு மையம் வளைகோட்டின் இரு நுண்ணளவு நெருக்கமான இரு செங்கோடுகள் சந்திக்கும் புள்ளியே அவ்வளைகோட்டின் வளைவு மையமென கணிதவியலாளர் அகுஸ்டின்-லூயி கோசி வரையறுத்துள்ளார்.
வளைகோட்டின் மீதுள்ள ஒவ்வொரு புள்ளிக்கும் வளைவு மையங்களின் இயங்குவரையானது அவ்வளைகோட்டின் அலர் வளைவரையாகும் (மலரி). ஒளியியலில் வில்லைகள், ஆடிகள் ஆகியவற்றின் ஆய்வுகளில் வளைவு மையம் பயன்படுகிறது (காண்க:வளைவு ஆரம்).

ஒரு வில்லை அல்லது ஆடியில் விழும் ஒளிக்கதிர்கள் ஒருங்குவது போன்று (குவி வில்லைகள், குழி ஆடிகள்) அல்லது விரிவது போன்று (குழி வில்லைகள், குவி ஆடிகள்) தோன்றும் புள்ளிக்கும் அவ்வில்லை அல்லது ஆடிக்கும் இடைப்பட்டக் கோள தொலைவாகவும் வரையறுக்கலாம்.

மேலும் காண்க
------------

* வளைவு

மேற்கோள்கள்
-----------

1. ↑  
	* Borovik, Alexandre; Katz, Mikhail G. (2011), "Who gave you the Cauchy--Weierstrass tale? The dual history of rigorous calculus", *Foundations of Science*, **17** (3): 245–276, arXiv:1108.2885, doi:10.1007/s10699-011-9235-x, S2CID 119320059
2. ↑  Trinklein, Frederick E. (1992). *Modern physics* (7th ). Austin: Holt, Rinehart and Winston. பன்னாட்டுத் தரப்புத்தக எண்:0-03-074317-6. இணையக் கணினி நூலக மையம்:25702491.

நூலடைவு
-------

* \*Hilbert, David; Cohn-Vossen, Stephan (1952), *Geometry and the Imagination* (2nd ed.), New York: Chelsea, ISBN 978-0-8284-0087-9
**கெஆபொ-5** *(KOI-5)* என்பது மூவிண்மீன்களைக் கொண்ட மும்மை விண்மீன் அமைப்பாகும். இந்த அமைப்பைக் கெஆபொ-5 A, கெஆபொ-5 B, கெஆபொ-5 C, ஆகிய விண்மீன்கள் 1,870 ±70 ஒளி ஆண்டுகள் தொலைவில் சுற்றி வருகின்றன.

கெஆபொ-5A விண்மீனுக்கு இரண்டு மங்கலான விண்மீன் இணைகள் 2016 இல் கண்டுபிடிக்கப்பட்டன. கெஆபொ-5 A, கெஆபொ- B ஒன்றையொன்று 29 ஆண்டுகள் வட்டணை அலைவுநேரத்தில் சுற்றுகின்றன, மேலும் கெஆபொ-5 C ஒவ்வொரு 400 ஆண்டுகள் வட்டணை அலைவுநேரத்தில் A, Bஆகிய விண்மீன்களைச் சுற்றி வருகிறது.  KOI-5C நிகழ்தகவு 99.98% உடன் முதன்மை விண்மீன் இணையுடன் புறநிலையாக தொடர்புடையது.

கோள் அமைப்பு
------------

KOI-5 இன் நட்சத்திரங்களில் ஒன்றைச் சுற்றி வரும் இரண்டு கோள்கள் கெப்ளர் தரவுகளின் அடிப்படையில் 2009 முதல் கருதப்பட்டன, ஆனால் கெஆபொ-5Ab கோள் KOI-5A விண்மீனைச் சுற்றி வருவதை TESS தீர்மானித்த பிறகு ஜனவரி 2021 இல் உறுதிப்படுத்தப்பட்டது. இந்தப் புறக்கோள் கண்டுபிடிப்பு சமூகத்தில் ஆர்வத்தை ஏற்படுத்தியது, ஏனெனில், இதன் வட்டணைத்தளம் நெருங்கிய விண்மீனுடன் மையப்பிறழ்வுடன் இருந்தது தான். இது கெஆபொ-5Ab ஐ அதன் வளர்ச்சியின்போது ஈர்ப்பு உதைப்பை வழங்கியது, இதன் விளைவாக தற்போதைய வட்டணையில் மையம்பிறழ்ந்து உள்நோக்கி இடம்பெயர்ந்தது.   இருப்பினும், இந்தக் கோளின் உறுதிப்படுத்தல் இதுவரை எந்த இணை மதிப்பாய்வு செய்யப்பட்ட இதழிலும் வெளியிடப்படவில்லை.

இரண்டாவது கோள் ஒன்றும் தொடக்கத்தில் இருப்பதாக கருதப்பட்டு, ஆனால் பின்னர் பிழையானது என்று கண்டறியப்பட்டது.

KOI-5A தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(day) | வட்டவிலகல் |
| --- | --- | --- | --- | --- |
| **b** | 0.179 *M*J | 0.0596060 | 5 |  ? |

மேற்கோள்கள்
-----------

1. 1 2 3  AT LAST!
2. 1 2  Hirsch, Lea A.; Ciardi, David R.; Howard, Andrew W.; Everett, Mark E.; Furlan, Elise; Saylors, Mindy; Horch, Elliott P.; Howell, Steve B.; Teske, Johanna (2017), "Assessing the Effect of Stellar Companions from High-resolution Imaging of Kepler Objects of Interest", *The Astronomical Journal*, p. 117, arXiv:1701.06577, Bibcode:2017AJ....153..117H, doi:10.3847/1538-3881/153/3/117 `{{citation}}`: Missing or empty `|url=` (help)
3. ↑  Chen, Rick (2021-01-11). "Planetary Sleuthing Finds Triple-Star World". .
4. ↑  "Exoplanet Archive". .
**வடசித்தூர் கரிவரதராஜபெருமாள் கோயில்** தமிழ்நாட்டில் கோயம்புத்தூர் மாவட்டம், வடசித்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிவரதராஜ பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் நவராத்திரி, சனிக்கிழமைகள் திருவிழாக்களாக நடைபெறுகின்றன.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
1803,பிப்ரவரி 21, அன்று முழுக் கதிரவமறைப்பு (total solar eclipse) ஏற்பட்டது. புவிக்கும் சூரியனுக்கும் இடையில் நிலா செல்லும் போது கதிரவமறைப்பு ஏற்படுகிறது, இதனால் புவியில் உள்ள ஒரு பார்வையாளருக்கு சூரியன் முழுமையாகவோ அல்லது பகுதியாகவோ மறைக்கப்படுகிறது. நிலாவின் தோற்ற விட்டம் சூரியனை விட பெரியதாக இருக்கும்போது முழு கதிரவமறைப்பு ஏற்படுகிறது, இது அனைத்து நேரடி சூரிய ஒளியையும் தடுக்கிறது. நாள்முழுதும் இருளாக மாறும். முழுமையும் புவியின் மேற்பரப்பில் ஒரு குறுகிய தடத்தில் நிகழ்கிறது, பகுதி கதிரவமறைப்பு சுற்றியுள்ள பகுதியில் ஆயிரக்கணக்கான கிலோமீட்டர் அகலத்தில் தெரியும். இந்த கதிரவமறைப்பு பசிபிக் பெருங்கடல் மற்றும் நடுவண் அமெரிக்காவில் காணப்பட்டது, மெக்சிகோவில் முழுக் கதிரவமறைப்பு காணப்பட்டது.

மேலும் காண்க
------------

* 19 ஆம் நூற்றாண்டில் சூரிய கிரகணங்களின் பட்டியல்
* அமெரிக்காவில் இருந்து தெரியும் கதிரவமறைப்புகளின் பட்டியல்

மேற்கோள்கள்
-----------

1. ↑  "Solar eclipse of February 21, 1803". NASA.. பார்த்த நாள்: June 15, 2012.

வெளி இணைப்புகள்
---------------

* கூகுள் ஊடாட்ட வரைபடங்கள்
* கதிரவமறைப்புத் தரவுகள்
கோயில், முன்பாக குளம்
**திருநெட்டூர் மகாதேவர் கோயில்** இந்தியாவில் கேரள மாநிலத்தில் எர்ணாகுளம் மாவட்டத்தில் உள்ள வைட்டிலா கிராமத்தில் அமைந்துள்ள கோயிலாகும். இக்கோயிலில் பரமேஸ்வரா மற்றும் மகா விஷ்ணு ஆகிய இரண்டு முதன்மைத் தெய்வங்கள் இருக்கின்றன. இக்கோயில் வளாகத்தில் பரமேஸ்வரர் ருத்ர ரூபமாகவும், மகா விஷ்ணு வைகுண்டேஸ்வரராகவும் உள்ளனர். இரண்டு தெய்வங்களும் கிழக்கு நோக்கி உள்ளன. கேரளாவின் 108 சிவன் கோவில்களில் ஒன்று என்றும், பரசுராம முனிவரால் சிவபெருமானுக்கு அர்ப்பணிக்கப்பட்ட கோயில் என்றும் நம்பப்படுகிறது.

கர்க்கடக வாவு
-------------

மலையாள மாதமான கர்க்கிடகத்தின் அமாவாசை நாளன்றுஏராளமானோர் மகா விஷ்ணு கோவிலில் தம் முன்னோர்களுக்கு காணிக்கை செலுத்த வருகிறார்கள்.  இக்கோயில் "கர்க்கடக வாவு "விற்கு மிகவும் புகழ் பெற்றது. அமாவாசை நாளில், பக்தர்கள் தங்கள் முன்னோர்களுக்கு மரியாதை செலுத்துவதற்காக கோயிலுக்குச் சென்று காணிக்கை செலுத்துகின்றனர்.

கோயில் அமைப்பு
--------------

5.5 ஏக்கர் வளாகத்தில் இக்கோயல் அமைந்துள்ளது. சிவனுக்கும், விஷ்ணுவுக்கும் தனித்தனி சன்னதிகள் உள்ளன. இக்கோயிலில் திருச்சுற்று, கருவறை உள்ளிட்டவை கேரள பாணியில் கட்டப்பட்டுள்ளன. வழிபாட்டுக்கூடம் அழகாக உள்ளது.

விழாக்கள்
---------

தனு மாதத்தில் கொடியாட்டு விழா சிறப்பாகக் கொண்டாடப்படுகிறது. எட்டு நாள்கள் நடைபெறும் இவ்விழா ஆராட்டுடன் நிறைவடைகிறது. இரு கோயில்களும் கொடிமரத்தைக் கொண்டுள்ளதால், விழா பொதுவாகக் கொண்டாடப்படுகிறது. சிவராத்திரியும், அஷ்டமி ரோகிணி இங்கு சிறப்பாகக் கொண்டாடப்படும் பிற விழாக்களாகும்.

படத்தொகுப்பு
------------

* கோயில்கோயில்
* கோயில் குளம், கோயில்கோயில் குளம், கோயில்
* திருச்சுற்றுதிருச்சுற்று
* திருச்சுற்று (மகாதேவர் கோயில்)திருச்சுற்று (மகாதேவர் கோயில்)
* கோயிலின் முழுத்தோற்றம்கோயிலின் முழுத்தோற்றம்

மேற்கோள்கள்
-----------

1. ↑  "108 Shiva Temples created by Lord Parasurama in Kerala – Sanskriti - Hinduism and Indian Culture Website". 3 March 2018. .
2. ↑  "108 Shivalaya Nama Stotram - 108 Shivalaya Nama Stothra – Temples In India Information". 9 July 2017. .
3. ↑  "Temples all set for Vavu Bali". .
Chemical compound

**1,2,4-மூவாக்சேன்** (*1,2,4-Trioxane*) என்பது மூவாக்சேனின் மாற்றியங்களில் ஒன்றாகும். இது C3H6O3 என்ற மூலக்கூற்று வாய்ப்பாட்டைக் கொண்டுள்ளது. இச்சேர்மம் மூன்று கார்பன் அணுக்கள் மற்றும் மூன்று ஆக்ஸிஜன் அணுக்கள் கொண்ட ஆறு உறுப்பினர்களைக் கொண்ட வளையத்தைக் கொண்டுள்ளது. இரண்டு அருகில் உள்ள ஆக்சிசன் அணுக்கள் பெராக்சைடு செயல்பாட்டுக் குழுவை உருவாக்குகின்றன, மற்றவை ஈதர் வினைபடுத் தொகுதியை உருவாக்குகின்றன. இது ஒரு வளைய அசிட்டால் போன்றது. ஆனால், அசிட்டால் குழுவில் உள்ள ஆக்ஸிஜன் அணுக்களில் ஒன்று பெராக்சைடு குழுவால் மாற்றப்படுகிறது.

1,2,4-மூவாக்சேன் தனியாகப் பிரித்தெடுக்கப்படவோ அல்லது அதன் பண்புகள் வகைப்படுத்தப்படவோ இல்லை, மாறாக கணக்கீட்டு ரீதியாக மட்டுமே ஆய்வு செய்யப்பட்டுள்ளது. இருப்பினும், இது சில சிக்கலான கரிமச் சேர்மங்களின் முக்கியமான கட்டமைப்பு உறுப்பாக உள்ளது. இன் மரிக்கொழுந்து தாவரத்தில் இருந்து பிரித்தெடுக்கப்பட்ட ஆர்ட்டெமிசினின் என்ற இயற்கை சேர்மம் மற்றும் சில பகுதி-தொகுப்புமுறை வழிப்பொருள்கள் 1,2,4-மூவாக்சேன் வளையத்தைக் கொண்ட முக்கியமான ஆண்டிமலேரிய மருந்துகளாகும். 1,2,4-மூவாக்சேன் வளையத்தைக் கொண்ட முற்றிலும் தொகுப்புமுறையில் பெறப்பட்ட ஒப்புமைகள் இயற்கையாகவே பெறப்பட்ட ஆர்ட்டெமிசினின்களை விட முக்கியமான சாத்தியமான மேம்பாடுகள் ஆகும்.  ஆர்ட்டெமிசினின் 1,2,4-மூவாக்சேனின் மையத்தில் உள்ள பெராக்சைடு குழு மலேரியா ஒட்டுண்ணியின் முன்னிலையில் பிளவுபட்டு ஒட்டுண்ணிக்கு தீங்கு விளைவிக்கும் வினையுறு ஆக்சிசன் தனியுறுப்புகளை உருவாக்கி ஒட்டுண்ணிகளை அழிக்க வழிவகுக்கிறது.

மேற்கோள்கள்
-----------

1. ↑  Gary H. Posner; Michael H. Parker; John Northrop; Jeffrey S. Elias; Poonsakdi Ploypradith; Suji Xie; Theresa A. Shapiro (1999). "Orally Active, Hydrolytically Stable, Semisynthetic, Antimalarial Trioxanes in the Artemisinin Family". *J. Med. Chem.* **42** (2): 300–304. doi:10.1021/jm980529v. பப்மெட்:9925735.
**முகமது தசுலிமுதீன்** (*Mohammed Taslimuddin*) இந்தியவைச் சேர்ந்த ஓர் அரசியல்வாதியாவார். 1943 ஆம் ஆண்டு சனவரி மாதம் 4 ஆம் தேதி இவர் பிறந்தார். இராசுட்ரிய சனதா தளம் கட்சியில் ஒரு மூத்த தலைவராக கருதப்பட்டார். இவர் பீகார் மாநிலம் அரரியா மாவட்டத்தில் உள்ள சிசௌனா கிராமத்தைச் சேர்ந்தவராவார். தனது அரசியல் வாழ்க்கையை ஒரு சர்பஞ்சாகத் தொடங்கினார். 1969 ஆம் ஆண்டில் முதல் முறையாக பீகார் சட்டமன்றத்திற்கு தேர்ந்தெடுக்கப்பட்டார். எட்டு முறை சட்டமன்ற உறுப்பினராகப் பணியாற்றினார். 1989 ஆம் ஆண்டில் இவர் முதன்முதலில் பூர்ணியா தொகுதியில் இருந்து மக்களவைக்கு தேர்ந்தெடுக்கப்பட்டார். 1996, 1998 மற்றும் 2004 ஆகிய ஆண்டுகளில் கிசன்கஞ்சு தொகுதியில் இருந்து மூன்று முறை நாடாளுமன்ற உறுப்பினராகத் தேர்ந்தெடுக்கப்பட்டார். அரரியா தொகுதியில் இருந்து தேர்ந்தெடுக்கப்பட்ட பின்னர் 16 ஆவது மக்களவையில் இறுதியாக நாடாளுமன்ற உறுப்பினராகப் பணிபுரிந்தார்.

சென்னையில் சுவாசக் கோளாறுக்காக சிகிச்சை பெற்று வந்த முகமது தசுலிமுதீன் தன்னுடைய 74 ஆவது வயதில் 2017 ஆம் ஆண்டு செப்டம்பர் மாதம் 19 ஆம் தேதியன்று இறந்தார். சிசௌனா இயோகிகாட்டில் உள்ள பிறந்த இடத்தில் அரசு மரியாதையுடன் இவர் அடக்கம் செய்யப்பட்டார்.

அரசியல் வரலாறு
--------------

முகமது தசுலிமுதீன் 1943 ஆம் ஆண்டு பீகார் மாநிலம் அராரியா மாவட்டத்தில் உள்ள சிசௌனா கிராமத்தில் பிறந்தார். 1969 ஆம் ஆண்டில் , முதன்முறையாக காங்கிரசு கட்சியின் வேட்பாளராக பீகார் சட்டமன்றத்திற்குத் தேர்ந்தெடுக்கப்பட்டார். 1989 ஆம் ஆண்டில் சனதா தளம் கட்சியின் வேட்பாளராக பூர்ணியா தொகுதியில் போட்டியிட்டு வெற்றி பெற்றார். பின்னர் 1996, 1998, 2004 மற்றும் 2014 ஆம் ஆண்டுகளிலும் பீகார் மாநிலம் பூர்ணியா மாவட்டத்தில் இருந்து சனதா தள வேட்பாளராகத் தேர்ந்தெடுக்கப்பட்டார். 1995 ஆம் ஆண்டு இயோகிகாட்டு தொகுதியில் சமாச்வாதி கட்சி வேட்பாளராக போட்டியிட்டு வெற்றி பெற்றார். 1996 ஆம் ஆண்டில் கிசன்கஞ்சு தொகுதியில் சனதா தளம் சார்பில் மக்களவைத் தொகுதியில் போட்டியிட்டு வெற்றி பெற்றார். 1996 ஆம் ஆண்டு தேவகவுடா ஆட்சியில் மத்திய உள்துறை இணை அமைச்சராக இருந்தார்.

மேற்கோள்கள்
-----------

1. ↑  "Veteran RJD leader Mohammad Taslimuddin passes away". PTI. The Indian Express. 17 September 2017.. பார்த்த நாள்: 18 September 2017.
2. ↑  "Veteran RJD leader Mohammad Taslimuddin dies". PTI. India Today. 17 September 2017.. பார்த்த நாள்: 18 September 2017.
3. ↑  "Mohammed Taslimuddin, RJD strongman and voice of Seemanchal - The Financial Express". financialexpress.com. financialexpress. 18 September 2017. .
4. ↑  "RJD MP Mohammad Taslimuddin dies".. பார்த்த நாள்: 14 August 2023.
**வி. ஜி. பன்னீர்தாசு** (*V. G. Panneerdas*) என்பவர் வி. ஜி. பி. குழும நிறுவனங்களின் நிறுவனர் ஆவார். இவரது கதை கந்தல் முதல் செல்வம் வரை ஒன்றாகும். இவர் இந்தியாவின் தமிழ்நாடு, திருநெல்வேலி மாவட்டத்தில் வள்ளியூர் அருகே உள்ள அழகப்பா புரம் என்ற தொலைதூர கிராமத்தில் ஏழைக் குடும்பத்தில் பிறந்தார். கன்னியாகுமரி மாவட்டத்தில் நாகர்கோவில் அருகே இதே பெயரில் உள்ள மற்றொரு கிராமத்துடன் இவர் பிறந்ததை அடிக்கடி குழப்புகிறார்கள். வாய்ப்பு தேடி சென்னைக்குச் சென்ற பன்னீர்தாசு 1955ஆம் ஆண்டில், கடிகாரங்கள் மற்றும் சுவர்க் கடிகாரங்கள் போன்ற பொருட்களை விற்கும் ஒரு கடையைத் திறந்தார். தென்னிந்தியாவில் அன்றாடப் பொருட்களைத் தவணை முறையில் விற்கும் முறையை அறிமுகப்படுத்திய முன்னோடி இவர் ஆவார். சில்லறை விற்பனை, வீடு வீட்டு மனை விற்பனை மற்றும் சொத்து மேம்பாடு, ஓய்வு விடுதிகள் மற்றும் பொழுதுபோக்கு பூங்காக்கள் ( வி. ஜி. பி. யூனிவர்சல் கிங்டம் உட்பட), மற்றும் காணொலி மற்றும் ஒலிப்பதிவுக் கூடங்கள் உள்ளிட்ட நிறுவனங்களின் குழுவாக வி. ஜி. பி. நிறுவனத்தை உருவாக்கினார்.

மேற்கோள்கள்
-----------

1. ↑ . 1 April 2004.
2. ↑  "Book on retail business house released"
3. ↑  "Businessmen who shaped Tamil Nadu's economy"
4. ↑ . 21 October 2006.
5. ↑  "Bringing Disneyland to Chennai"
**சையதா மொமெனா காதுன்** ( Syeda Momena Khatun ) வங்காள சுல்தானகத்தின் உசைன் ஷாஹி வம்சத்தின் இளவரசி ஆவார். இவர் பரோ-புயான் கூட்டமைப்பின் தலைவரான ஈசா கானின் தாயார்.

சுயசரிதை
--------

காதுன் 16 ஆம் நூற்றாண்டில் வங்காள சுல்தானகத்தில் உசைன் ஷாஹி வம்சத்தில் வங்காள சுன்னி முஸ்லிம் குடும்பத்தில் பிறந்தார். இவரது தந்தை, சுல்தான் கியாசுதீன் மக்மூத் ஷா, வம்சத்தை நிறுவிய அலாவுதீன் உசைன் ஷாவின் மகன். இவரது சகோதரி வங்காளத்தின் ஆளுநர் கிதர் கான் சுரக்கின் மனைவி. 

இவர் தனது தந்தையிடம் திவானாகவும், சரயிலின் ஜமீந்தராகவும் இருந்த சுலைமான் கான் என்கிற காளிதாஸ் கஜ்தானியை மணந்தார். வரலாற்றாசிரியர் எம். அப்துல் காதரின் கூற்றுப்படி, கஸ்தானி திருமணத்திற்கு முன்பே காதுனை காதலித்து வந்ததாக அறியப்படுகிறது.  தம்பதியினருக்கு சுல்தானகத்தின் வீழ்ச்சிக்குப் பின்னர் பரோ-புயான் கூட்டமைப்பின் தலைவரான ஈசா கான் மற்றும் இசுமாயில் கான் என்ற இரு மகன்கள் பிறந்தனர்.  மேலும், சாகின்சா பீபி என்று ஒரு மகளும் இருந்தாள்.

இதனையும் காண்க
--------------

* வங்காளத்தின் வரலாறு

மேற்கோள்கள்
-----------


1. ↑  Abdul Kader, Mohammad. *Historical Fallacies Unveiled*.
2. ↑   *Islam in Bangladesh Through Ages*.
3. ↑  Abdul Karim (1991). "Masnad-I-Ali Isa Khan". *Journal of the Institute of Bangladesh Studies* (Rajshahi University: Institute of Bangladesh Studies) **14**.
கோயிலின் நுழைவாயில்
**பெருந்தட்டை சிவன் கோயில்** இந்தியாவின் கேரள மாநிலத்தில் திருச்சூர் மாவட்டத்தில் குருவாயூரில் உள்ள சிவபெருமானுக்கு அர்ப்பணிக்கப்பட்ட ஒரு பழமையான இந்து கோவில் ஆகும். திரேதா யுகத்தில் பரசுராமர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

வரலாறு
------

பல நூற்றாண்டுகள் பழமை வாய்ந்த இந்தச் சிவன் கோயில் கோழிக்கோடு சாமோரின் நேரடி ஆட்சியின் கீழ் இருந்துவந்தது. சுந்தரமூர்த்தி நாயனார், திருக்கோவையில் இக்கோயிலைப் பற்றிக் கூறியுள்ளார். திப்புவின் படையெடுப்பின் போது அழிக்கப்பட்ட பெரிய கோயில்களில் இதுவும் ஒன்றாகும். இக்கோயில் இடிப்பதற்கு சற்று முன்பாக, பக்தர்கள் குருவாயூரப்பன் சிலையுடன் அம்பலப்புழாவுக்கு திரும்பிச் சென்றதாக கூறப்படுகிறது. குருவாயூர் கோயிலின் தென்மேற்குப் பகுதியில் பெருந்தட்ட மகாதேவர் கோயில் உள்ளது. கோவில் வளாகத்தில் பல கல்வெட்டுகள் காணப்படுகின்றன.  சமீபத்தில், கோயிலில் மேற்கொள்ளப்பட்ட அகழ்வாராய்ச்சியின்போது திப்புவைக் காக்க ஜாமோரின் படைகள் முயன்றதற்கான சான்றுகள் கிடைத்துள்ளன. அகழாய்வின்போது 18 ஆம் நூற்றாண்டைச் சேர்ந்தஇரண்டு பெரிய பீரங்கிகள் இங்கு கிடைத்தன.

கோயில், கட்டிடக்கலை
-------------------

கோயில் மிகவும் அழகாகவும், மகா கோயிலைப் போலவும் உள்ளது. மூலவர் கருவறை உரிய விகிதாச்சாரத்துடன் கம்பீரமாக இரண்டு நிலைகளைக் கொண்டு அமைந்துள்ளது. கேரளக் கோயில் கட்டிடக்கலைப் பாணியைக் கொண்டுள்ள இக்கோயிலின் கருவறை சரணாலயம் செவ்வக வடிவில் உள்ளது. இக்கோயிலுக்கு சுமார் 2 ஏக்கர் நிலம் உள்ளது. அதைச் சுற்றி ஒரு பெரிய கட்டிடம் கட்டப்பட்டுள்ளது. கோயிலின் நான்கு புறங்களிலும் கிராமத்தின் அமைதியான சூழலைக் காணமுடியும்.

துணைத்தெய்வங்கள்
----------------

இக்கோயிலில் கணபதி, விஷ்ணு, சுப்ரமணியன், துர்கா, நாகராஜா, சாஸ்தா உள்ளிட்ட துணைத்தெய்வங்கள் உள்ளன.

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. ↑ . Sep 2017.
2. ↑  Title Temples and legends of Kerala
Volume 252 of Bhavan's book university
Author Kunissery Ramakrishnier Vaidyanathan
Publisher Bharatiya Vidya Bhavan, 1982
Original from the University of Michigan
Digitized 19 Jul 2007
Length 216 pages
Subjects Hindu legends
Hindu temples
Kerala (India)
3. ↑ . 2 October 2009.
பொக்குன்னி சிவன் கோயில்
**பொக்குன்னி சிவன் கோயில்** சிவபெருமானுக்கு அர்ப்பணிக்கப்பட்ட ஒரு பழமையான இந்து கோயில் ஆகும். இக்கோயில் இந்தியாவின் கேரள மாநிலத்தில் பாலக்காடு மாவட்டம் ஆலத்தூரில் வடவன்னூர் கிராமத்தில் அமைந்துள்ளது. கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகக் கருதப்படுகிறது. இக்கோயில் சிவபெருமானுக்கு அர்ப்பணிக்கப்பட்டுள்ளது. ஆலத்தூரில் உள்ள பெரும்குளம் எனப்படுகின்ற குளத்தில் பரசுராமர் சிவலிங்கத்தை நிறுவியதாக புராணங்கள் கூறுகின்றன. இக்கோயில் கொல்லம்கோடு அரசரால் கட்டப்பட்டதாகும்.

தொடர்புடைய புராணங்கள்
---------------------

பெருமானின் உக்கிரத்தைக் குறைத்து அவருக்கு அமைதியை ஏற்படுத்தும் வகையில் பரசுராமர் சிவன் சிலையை குளத்தில் நிறுவியதாகக கூறுவர். பிற கோயில்களில், சிவபெருமானின் கோபத்தை குறைக்கும் வகையில், மூலவர் சிற்பம் குளத்தை நோக்கிய வகையில் வணங்கப்படுகிறது. கோயில் ஒரு பரந்த குளத்தில் அமைந்துள்ளது. கோயில் குளத்தின் ஒரு பக்கம், கோயிலைச் சென்று அடைவதற்காகக் கட்டப்பட்டிருக்கலாம். முன்னர் அது கோயில் குளமாக இருந்திருக்கலாம். குளத்தில் கோயில் உள்ளது.

வரலாறு
------

கச்சம்குறிச்சி அம்மன் கோயில்
ஒருகாலகட்டத்தில் இக்கோயில் கொல்லங்கோடு அரண்மனை அரசருக்குச் சொந்தமானதாக இருந்தது. கொல்லங்கோட்டின் பழைய பெயர் வெங்கநாடு என்பதாகும். வெங்கநாடு நம்பி அல்லது கொல்லங்கோடு அரசன் ஐந்து நிலப்பகுதிகளை உள்ளடக்கிய வெங்கநாட்டை ஆண்டுவந்தார். அவர் அப்பகுதியில் உள்ள ஆயிரத்துக்கும் மேற்பட்ட நாயர் குடும்பங்களின் தலைவராகவும் இருந்தார். அவன் ஒரு. கொல்லங்கோடு மன்னர் வழிபட்ட இறைவி கச்சம்குறிச்சி அம்மன் ஆவார். ஆனால் வடவன்னூர் தேவர் எனப்படுகின்ற பொக்குன்னி சிவனே பிரதான தெய்வம் ஆகும்.

மேற்கோள்கள்
-----------

1. ↑  "Alathur - Pokkuni Mahadeva Temple". .
2. ↑  "108 Shiva Temples in Kerala". .
3. ↑  "108 Shiva Temples in Kerala created by Lord Parasurama". .
4. ↑  "കുളത്തിൽ പ്രതിഷ്ഠയുള്ള 'പൊക്കുന്നിയപ്പൻ'". Samayam.com. 25 May 2016.. பார்த்த நாள்: 23 December 2019.
5. ↑  "പൊക്കുന്നി ശിവക്ഷേത്രം-Pokkunny Siva Temple". .
நுழைவுவாயில் 
**கரந்தைத் தமிழ்ச் சங்கம்** இந்தியாவின் தமிழ்நாட்டில் உள்ள ஒரு தமிழ்ச் சங்கமாகும். தமிழ் மொழியை மேம்படுத்துவதற்காக 1911 ஆம் ஆண்டில் இந்தச் சங்கம் நிறுவப்பட்டது. இது நவீன தமிழ்ச் சங்கங்களில் ஒன்றாகும்.

வரலாறு
------

கரந்தைத் தமிழ்ச் சங்கம் 14 மே 1911 அன்று தமிழ்நாட்டின் தஞ்சாவூரின் புறநகர்ப் பகுதியான கருந்தட்டைகுடியில் (கரந்தை என்றும் அழைக்கப்படுகிறது) நிறுவப்பட்டது. இந்த சங்கத்தை ராதாகிருஷ்ண பிள்ளை தனது சகோதரர் உமாமகேசுவர பிள்ளையை முதல் தலைவராகக் கொண்டு நிறுவப்பட்டது.   பிறாகாலத்தில் எந்த ஒரு தனிநபரும் உரிமை கொண்டாட முடியாதவாறு 1860இல் 21வது சட்டப்பிரிவின்படி ஆனந்த சித்திரை ஆண்டு பத்தாம் நாள் (15. மே. 1914) சங்கம் பதிவு செய்யப்பட்டது.

செயல்பாடுகள்
------------

தமிழை செம்மொழியாக அறிவிக்க வேண்டும் என்ற தீர்மானத்தை 1920 ஆம் ஆண்டில் நிறைவேற்றியது. தமிழகத்தின் அனைத்து விழாக்களிலும் மனோன்மணீயம் சுந்தனாரின் *நீராரும் கடலுடுத்த* பாடலை பாட வேண்டும் என்ற கோரிக்கை 1913 ஆம் ஆண்டு கரந்தை தமிழ்ச் சங்கத்தின் ஆண்டறிக்கையில் இடம்பெற்றது. அதன் தொடர்ச்சியாக 1914 முதல் கரந்தை தமிழ் சங்கத்தின் ஆண்டு விழாக்களில் தமிழ்த்தாய் வாழ்த்தை பாடிவந்தனர். அதன் தொடர்ச்சியாகவே தமிழ்நாடு அரசு அப்பாடலை தம்ழ்த்தாய் வாழ்த்தாக அறிவித்தது. 1937 ஆம் ஆண்டு ஆகத்து 27 அன்று நடந்த கூட்டத்தில், கல்வி நிறுவனங்களில் இந்தி திணிக்கப்பட்டதை இச்சங்கம் கண்டித்தது. 

இச்சங்கம் 1925 ஆம் ஆண்டில் எழுத்தறிவைத் தரும் இதழான *தமிழ் பொழிலைத்* தொடங்கியது. இச்சங்கம் தமிழ் இலக்கியம் குறித்த மாதாந்திர கூட்டங்களையும் கருத்தரங்குகளையும் நடத்துகிறது.  இச்சங்கம் தமிழ்க் கல்வியை வழங்க கல்வி நிறுவனங்களை நிறுவியது.

மேலும் காண்க
------------

* மதுரை தமிழ் சங்கம்

குறிப்புகள்
-----------

1. 1 2   *A handbook of Tamil Nadu*. .
2. ↑  "Tamil literatteurs honoured". February 16, 2006. .
3. ↑  "தமிழ்த்தாய் வாழ்த்து: ஒரு நூற்றாண்டு வரலாறு" (in ta). .
4. ↑  "NEED TO RECOGNIZE TAMIL AS A CLASSICAL LANGUAGE". 10 March 1997. .
5. ↑  "தமிழ்த்தாய் வாழ்த்து மாநில பாடலாக அறிவிப்பு: பாடும்போது எழுந்து நிற்க அரசு உத்தரவு" (in ta). .
6. ↑   *Towards a Non-Brahmin Millennium: From Iyothee Thass to Periyar*. .
7. ↑   *Public associations in India*. .
**பிரேம் கணபதி** (Prem Ganapathy) என்பவர் இந்திய தொழில் முனைவர் மற்றும் தொழிலதிபர் ஆவார். இவர் *தோசா பிளாசா* என்ற உணவக சங்கிலியை நிறுவியவர். சொற்ப முதலீட்டில் தொடங்கி, இவர் இந்தியா, நியூசிலாந்து, ஓமான் மற்றும் ஐக்கிய அரபு அமீரகம் ஆகிய நாடுகளில் 72 விற்பனை நிலையங்களுடன் *தோசா பிளாசா*வை உணவகச் சங்கிலியாக விரிவுபடுத்தினார்.

இளமை
----

கணபதி தமிழ்நாடு மாநிலத்தில் தூத்துக்குடி மாவட்டத்தில் உள்ள நாகலாபுரத்தில் பிறந்தார். இவருக்கு ஏழு உடன்பிறப்புகள் இருந்தனர். கணபதி பத்தாம் வகுப்பை முடித்த பிறகு வேலை தேடி சென்னைக்குச் சென்றார். இவர் 1990-ல் மும்பைக்குச் செல்வதற்கு முன்பு சென்னையில் பல வேலைகளைச் செய்தார். பணமும், உள்ளூர் மொழி அறிவும் இல்லாமல் கணபதி மும்பையில் சிக்கித் தவித்தார். தமிழ்க் குடும்பத்தின் உதவியுடன் அடுமனையில்ல் வேலை செய்யத் தொடங்கினார்.

தொழில்
------

1992ஆம் ஆண்டில், கணபதி தனது சொந்த உணவு வணிகத்தைத் தொடங்கினார். வாசி தொடருந்து நிலையத்திற்கு எதிரே ஒரு கை வண்டியில் இட்லி மற்றும் தோசைகளை விற்றார். 1997-ல், இவர் ஒரு கடையை வாடகைக்கு எடுத்து பல்வேறு வகையான தோசைகளை பரிசோதிக்கத் தொடங்கினார். 2003ஆம் ஆண்டில், வாசியில் உள்ள *சென்டர் ஒன்* பெருவணிக நிலையத்தில் தனது முதல் கடையைத் திறந்தார். 2012ஆம் ஆண்டு நிலவரப்படி, தோசை பிளாசா 4 நாடுகளில் 45 விற்பனை நிலையங்களைக் கொண்டுள்ளது, 100க்கும் மேற்பட்ட வகையான தோசைகளை வழங்குகிறது.

மேற்கோள்கள்
-----------

1. 1 2 . 20 February 2012.
2. ↑ . dosaplaza.com. "Dosa Plaza".
**வைக்கம் சிவன் கோவில்** (Vaikom Temple) என்பது இந்தியாவில் கேரளத்திலுள்ள கோட்டயம் மாவட்டத்தில் வைக்கம் ஊரில் அமைந்துள்ள கோயில் மூலவர் வைக்கத்தப்பன் என்று அழைக்கப்படுகிறார். இவர் வியாக்ரபுரிசுவரர் என்கிற மற்றொரு பெயரிலும் அழைக்கப்படுவதுண்டு. இந்தக் கோயில் கோட்டயத்தில் இருந்து 40 கி.மீ. தொலைவில் உள்ளது.

கோவிலின் ஒரு சிற்பம்
கோயிலுக்குள் உள்ள புனித ஆலமரம்

தல வரலாறு
---------

ஸ்ரீ பரசுராமர் தமது யோக சக்தியால் ஆகாய வழியாக வடதிசை நோக்கிப் பயணம் செய்து கொண்டிருந்த போது கருடன் கத்தியது. அவரது வலது தோள்பட்டை சிலிர்த்தது. அந்த நல்ல சகுனத்தின் அடையாளமாக அவர் கீழே பார்த்தார். நாவல் பழ நிறமுள்ள ஒரு சிவலிங்கம் நீரில் பாதியளவு மூழ்கியிருப்பது தெரிந்தது. அக்கணமே, அவ்விடத்தில் இறங்கி, அங்கிருந்த சிவலிங்கத்தை எடுத்துக் கட்டித்தழுவி, பீடம் ஒன்றை அமைத்து, அதில் சாஸ்திர முறைப்படி பிரதிஷ்டை செய்து, பூஜைகள் செய்தார். இந்த விபரம் வைக்கம் தலபுராணத்திற்கு அடிப்படையான பார்க்கவ புராணத்தில் தெரிவிக்கப்பட்டுள்ளது. 

கோச்சலுமுவடு பகவதியின் பிரதிஷ்டை

வியாக்ரபுரிசுவரர்
-----------------

சிவபெருமான், பக்தனான கரன் எனும் அசுரனிடம் தனது அம்சமான மூன்று சிவலிங்கங்களைக் கொடுத்து விட்டார். அவனுடன் ஸ்ரீ வியாக்ரபாத முனிவரையும் அனுப்பி வைத்தார். அவரும் கரனுக்குத் தெரியாமல் அவனைப் பின் தொடர்ந்தார். மூன்று சிவலிங்கங்களையும் எடுத்துக் கொண்டு புறப்பட்ட கரன், களைப்பின் மிகுதியால் ஓரிடத்தில் சற்று ஒய்வு பெறுவதற்காக தன் வலக்கையில் வைத்திருந்த சிவலிங்கத்தைக் கிழே வைத்தான். சிவலிங்கத்தை மீண்டும் எடுக்க முயன்ற போது அது முடியாமல் போனது. அதை எடுக்க முயன்று தோல்வியடைந்த கரன், திரும்பிப் பார்த்த போது வியாக்ரபாரத முனிவர் நின்று கொண்டிருந்தார். உடனே அவன் அவரிடம் சிவலிங்கத்தைப் பூசை செய்து வரும்படி வேண்டிக் கொண்டான். அதை ஏற்ற வியாக்ரபாதரும் அங்கேயே தங்கி விட்டார். எனவே வைக்கத்திற்கு வியாக்ரபாத புரம், வியாக்ரபுரி என்ற பெயரும் ஏற்பட்டது. ஸ்ரீ வியாக்ரபாதர் பூசை செய்த வைக்கத்தப்பனுக்கு வியாக்ரபுரீசுவரர் என்ற பெயரும் உண்டாயிற்று.

கோயிலின் சுவரோவியங்கள்

வியாக்ரபாதர் மேடை
-----------------

இக்கோயிலில் வெளிப்பிரகாரத்தின் தென்கிழக்கு மூலையில், ஒரு சமயம் மகாதேவர் ஸ்ரீ வியாக்ரபாதருக்குத் தரிசனம் தந்தாராம். தற்போது அங்கு ஆலமரத்தோடு கூடிய ஒரு மேடையிருக்கிறது. அம்மேடையை "வியாக்ரபாதர் மேடை" என்று அழைக்கிறார்கள்.

மேலும் காண்க
------------

* 108 சிவன் கோயில்கள்

ஆதாரம்
------

பரணீதரன் எழுதிய கேரள ஆலயங்கள் பாகம்-1

கோவில் படங்கள்
--------------

* அலங்கரிக்கப்பட்ட ரிஷப வாகனம்அலங்கரிக்கப்பட்ட ரிஷப வாகனம்
* கோவில் குளம்கோவில் குளம்
* வியாக்ரபாத சங்கேதம்வியாக்ரபாத சங்கேதம்
* பதின்ஜரே நாடா (மேற்கு வாயில்)பதின்ஜரே நாடா (மேற்கு வாயில்)
* சுவர் ஓவியங்கள்சுவர் ஓவியங்கள்